als_Latn dik_Latn sag_Latn
Gjykata e Matit dënoi me 57 vite burg, tre të dyshuar për një krim horror, ku pasi masakruan për vdekje një 23-vjeçar, e groposën në bregun e lumit Mat. Përparim Boja u dënua me 25 vite burg, Luis (Astrit) Boja me 17 vite, ndërsa Fatjon Cani me 15 vite burg. Tre të pandehurit u gjetën fajtorë për akuzën e “vrasjes me paramendim”, kryer në bashkëpunim, në dëm të Fatjon Barmetës, në nëntor të 2012-ës.
Sipas prokurorisë, dy vëllezërit Boja dhe miku i tyre, Cani, kanë goditur për vdekje me sende të forta viktimën, pasi dyshonin se ai ngacmonte bashkëshorten e të pandehurit Përparim Boja. Për këtë të fundit, prokuroria kishte kërkuar dënimin me burgim të përjetshëm; për dy të pandehurit e tjerë ishte kërkuar një dënim me nga 25 vite burg secili.
DENONCIMI I BABAIT
Më 18 nëntor 2012, Liman Barmeta trokiti në dyert e policisë duke denoncuar zhdukjen e të birit, Fatjon Barmeta, 23 vjeç. Ai u pohoi asokohe hetuesve, se kishte dyshime se në zhdukjen e të birit kishin gisht, Përparim Boja, Luis Boja dhe Fatjon Cani. Kjo, pasi sipas tij, motrat e dy vëllezërve Boja kishin debatuar me të dhe gruan e tij, duke u kërkuar që të ndalonin djalin e tyre, viktimën Fatjon Barmeta, që të mos e ngacmonte më kunatën e tyre. Liman Barmeta u dha hetuesve dhe një detaj tjetër, që ishte vendimtar në zbardhjen më pas të krimit makabër.
Ai theksoi se, gjatë kërkimeve që kryen natën që djali ishte zhdukur, një i afërm i tij i kishte thënë se tek karburanti i Hasës, në anën e poshtme të rrugës nacionale, në orët e vona të natës të datës 18.11.2012, ka parë tre persona të veshur me xhupa dhe kapuça në kokë, ku mes tyre kishte njohur Fatjon Canin.
als_Latn als_Latn als_Latn als_Latn als_Latn